พญาเสือ แผ่ว เกาะที่ 2 ร่วมสวิงวินด์แฮมฯ
สำนักข่าวต่างประเทศรายงานเมื่อวันที่ 22 ส.ค. การแข่งขันกอล์ฟ พีจีเอ ทัวร์ รายการ วินด์แฮม แชมเปียนชิพ ที่ สนาม เซดจ์ฟิลด์ คันทรี คลับ ระยะ 7,127 หลา พาร์ 70 ที่ กรีนส์โบโร่ นอร์ท คาโรไลนา ประเทศสหรัฐอเมริกา เมื่อวันเสาร์ที่ผ่านมา (ตามเวลาท้องถิ่น) เป็นการแข่งขันในวันที่ 3,ผลปรากฏว่า เจสัน กอร์ โปรเจ้าถิ่นทำผลงานยอดเยี่ยมเก็บ 9 เบอร์ดี้ เสียเพียงโบกี้เดียว จบวันมี 8 อันเดอร์พาร์ 62 สกอร์รวมเพิ่มเป็น 15 อันเดอร์พาร์ 195 กระโดดขึ้นแท่นเป็นผู้นำเดียว,ขณะที่ พญาเสือ ไทเกอร์ วูดส์ อดีตก้านเหล็กมือ 1 ของโลกชาวอเมริกัน ผู้นำร่วมในวันที่ 2 ฟอร์มแผ่วแต่ยังมีลุ้นแชมป์ หลังตี 3 เบอร์ดี้ มาเสียโบกี้เอาในหลุมสุดท้าย จบวันทำเพิ่มไป 2 อันเดอร์พาร์ 68 สกอร์รวม 13 อันเดอร์พาร์ 197 หล่นมาอยู่อันดับที่ 2 ร่วมกับ สก็อตต์ บราวน์ เพื่อนร่วมชาติ และ โยนาส บลิกซ์ท โปรชาวสวีเดน,ด้าน เว็บบ์ ซิมป์สัน อีกหนึ่งโปรคนดังเจ้าถิ่นทำเพิ่มไป 6 อันเดอร์พาร์ 64 สกอร์รวม 12 อันเดอร์พาร์ 198 คว้าอันดับ 5 ร่วมกันกับ จิม เฮอร์แมน และ แบรนด์ท สนีเดเกอร์ 2 โปรเพื่อนร่วมชาติ และ คาเมรอน เพอร์ซี โปรเลือดออสซี่ กับ พอล เคซีย์ จากอังกฤษ.
พญาเสือ ไทเกอร์ วูดส์ อดีตก้านเหล็กมือ 1 ของโลกชาวอเมริกัน ฟอร์มแผ่วแต่ยังมีลุ้นแชมป์หลังจบวันที่ 3 คว้าอันดับที่ 2 ร่วมในการแข่งขัน รายการ วินด์แฮม แชมเปียนชิพ
กอล์ฟ,พีจีเอ ทัวร์,วินด์แฮม แชมเปียนชิพ,พญาเสือ,ไทเกอร์ วูดส์,เจสัน กอร์,สหรัฐอเมริกา,รอบที่ 3,ข่าวกีฬา,ข่าว,ไทยรัฐออนไลน์,ออสเตรเลีย